CELEX: 62013TN0336
Language: el
Date: 2013-06-24 00:00:00
Title: Υπόθεση T-336/13: Προσφυγή της 24ης Ιουνίου 2013 — Borghezio κατά Ευρωπαϊκού Κοινοβουλίου

31.8.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 252/36
            
         Προσφυγή της 24ης Ιουνίου 2013 — Borghezio κατά Ευρωπαϊκού Κοινοβουλίου
   (Υπόθεση T-336/13)
   2013/C 252/61
   Γλώσσα διαδικασίας: η γαλλική
   
      Διάδικοι
   
   
      Προσφεύγων: Mario Borghezio (Τορίνο, Ιταλία) (εκπρόσωπος: H. Laquay, δικηγόρος)
   
      Καθού: Ευρωπαϊκό Κοινοβούλιο
   
      Αιτήματα του προσφεύγοντος
   
   Ο προσφεύγων ζητεί από το Γενικό Δικαστήριο:
   
               —
            
            
               να κρίνει την προσφυγή παραδεκτή και βάσιμη και, κατά συνέπεια, να ακυρώσει την απόφαση του Ευρωπαϊκού Κοινοβουλίου, η οποία έχει τη μορφή δηλώσεως του Προέδρου του ενώπιον της ολομελείας στις 10 Ιουνίου 2013, δυνάμει της οποίας ο προσφεύγων μετέχει στις συνεδριάσεις από τις 3 Ιουνίου 2013 με την ιδιότητα του «μη εγγεγραμμένου» βουλευτή και συνεπώς δεν αποτελεί από την ως άνω ημερομηνία μέλος της πολιτικής ομάδας «Ευρώπη ελευθερίας και δημοκρατίας».
            
         
               —
            
            
               να αποφανθεί επί των δικαστικών εξόδων κατά νόμο.
            
         
      Λόγοι ακυρώσεως και κύρια επιχειρήματα
   
   Προς στήριξη της προσφυγής ο προσφεύγων προβάλλει –πέραν του ότι η απόφαση να λαμβάνει μέρος στις συνεδριάσεις ως μη εγγεγραμμένος βουλευτής παράγει έννομες συνέπειες, καθώς τον εμποδίζει να ασκεί τα βουλευτικά του καθήκοντα υπό τις ίδιες συνθήκες με εκείνες των βουλευτών που ανήκουν σε πολιτική ομάδα — δύο λόγους επί της ουσίας. Ο προσφεύγων υποστηρίζει ότι το Κοινοβούλιο έχει την υποχρέωση να ελέγχει εάν το καταστατικό πολιτικής ομάδας ή μιας γενικής αρχής του δικαίου παραβιάσθηκαν κατά τρόπο σοβαρό και πρόδηλο.
   
               1)
            
            
               Ο πρώτος λόγος αντλείται από σοβαρή και πρόδηλη παράβαση του καταστατικού της πολιτικής ομάδας «Ευρώπη ελευθερίας και δημοκρατίας», καθώς η απόφαση αποβολής του προσφεύγοντος από την ομάδα ελήφθη πριν τη μέλλουσα να πραγματοποιηθεί συνεδρίαση της τελευταίας, αντιθέτως απ’ ό,τι προβλέπεται στο καταστατικό της.
            
         
               2)
            
            
               Ο δεύτερος λόγος αντλείται από προσβολή του δικαιώματος άμυνας του προσφεύγοντος, καθώς αυτός δεν μπόρεσε να προβάλει τους υπερασπιστικούς του ισχυρισμούς στο πλαίσιο συνεδρίασης της πολιτικής ομάδας «Ευρώπη ελευθερίας και δημοκρατίας».